Onn Hafiz Ghazi

Datuk Onn Hafiz bin Dato' Ghazi (lahir 2 Mac 1979) merupakan seorang ahli politik dari Pertubuhan Kebangsaan Melayu Bersatu (UMNO), berbangsa Melayu dari Johor. Beliau merupakan Menteri Besar Johor ke-19 yang mengangkat sumpah pada 15 Mac 2022 di hadapan Sultan Johor. Beliau juga Ahli Dewan Negeri Johor untuk Machap, Bekas ADUN Layang-Layang dan Bekas Pengerusi Jawatankuasa Pelancongan, Belia dan Sukan Negeri Johor (2020-2022) di bawah pimpinan Datuk Seri Utama Hasni Mohammad.

Keluarga 
Beliau adalah cucu dari cucu kepada bekas Menteri Besar Johor pertama, Datuk Jaafar bin Haji Muhammad, cicit kepada Datuk Onn Jaafar, mantan Menteri Besar Johor ke-7 yang juga pengasas dan mantan Presiden UMNO pertama, cucu kepada mantan Perdana Menteri Malaysia ke-3, Tun Hussein Onn dan anak saudara kepada Datuk Seri Hishammuddin Hussein (adik lelaki ibunya), Datuk Seri Najib Razak dan Tan Sri Nazir Razak (kedua-dua adalah sepupu pertama ibunya).

Menteri Besar Johor ke-19 (2022) 
Pada 15 Mac 2022, Onn Hafiz secara rasmi mengangkat sumpah sebagai Menteri Besar Johor yang baharu dan ke-19, beliau merupakan Menteri Besar ke-4 hanya dalam satu penggal Parlimen Malaysia ke-14 dari tahun 2018 hingga 2022. Pada mulanya selepas pilihan raya negeri Johor 2022, Pengerusi BN dan Presiden UMNO, Datuk Seri Ahmad Zahid Hamidi mendedahkan bahawa beliau akan menyerahkan nama bekas penyandang Menteri Besar Johor ke-18, Datuk Hasni Mohammad kepada Sultan Johor untuk dilantik semula ke jawatan itu selepas BN meraih kemenangan besar pada tahun pilihan raya 12 Mac lepas. BN sebelum ini turut memilih Hasni sebagai calon menteri besar sebaik BN diberi mandat semula oleh rakyat. Bagaimanapun sehari sebelum pelantikannya, Hasni tiba-tiba mengumumkan penarikan diri daripada bertanding jawatan itu dan beliau mengesahkan untuk memberi laluan dan menyokong calon yang lebih muda untuk menerajui kerajaan negeri Johor memandangkan pembangunan jangka masa panjang negeri Johor.

Kontroversi
 
Pada 23 April 2019, Onn Hafiz memberi keterangan dalam kes perbicaraan bekas Perdana Menteri Najib Razak yang berhadapan pertuduhan jenayah pecah amanah dan pengubahan wang haram berkaitan SRC International, bekas anak syarikat 1MDB.
 
Onn Hafiz berkata portal berita Malaysian Digest menerima bayaran dalam bentuk cek berjumlah RM240,000 daripada Najib pada 2015. Hafiz, yang memiliki saham portal itu melalui Vital Spire Sdn Bhd, mengesahkan menerima cek berkenaan daripada Najib pada 30 Jan 2015, untuk melancarkan laman berita tersebut.

Keputusan Pilihan Raya

Anugerah 
  :
  Panglima Mahkota Wilayah (PMW) – Datuk (2018)

Rujukan 

Muslim Malaysia
Orang dari Johor
Anggota Pertubuhan Kebangsaan Melayu Bersatu
Ahli Majlis Mesyuarat Kerajaan Negeri Johor
Ahli Dewan Negeri Johor ke-14
Menteri Besar Johor
Ahli Dewan Negeri Johor ke-15